ערך זה עוסק בקבוצת הבת של זניט סנקט פטרבורג. אם התכוונתם לקבוצת הכדורגל העיקרית, ראו זניט סנקט פטרבורג.
מועדון הכדורגל זניט-2 סנקט פטרבורג (רוסית: Футбольный клуб «Зенит-2» Санкт-Петербург) הוא מועדון כדורגל מקצועני המתמודד בליגת המשנה הרוסית וממוקם בעיר סנקט פטרבורג, שבצפון-מערב רוסיה ומהווה למועדון-בת של קבוצת הכדורגל "זניט סנקט פטרבורג" ומקיימת את משחקי הבית שלה באצטדיון פטרובסקי שבסנקט פטרבורג.
הקבוצה הוקמה מספר פעמים, תחילה בשנת 1993 ופורקה לאחר מכן. בשנים 1998–2000 התקיימה כקבוצת "זניט-2" בליגה הרוסית השנייה והורכבה משחקני זניט. בשנת 2001 הוקמה כקבוצת "לוקומוטיב" ולאחר מכן שינתה שמה ל"לוקומוטיב-זניט".
משנת 2002 כונתה "זניט-2". הקבוצה העפילה עד לשלב 16 האחרונות של הגביע הרוסי בכדורגל בעונת 2007, אך אז הודחה על ידי רובין קאזאן. בעונת 2008 הודחה מהליגה הרוסית השנייה ואיבדה את מעמדה כקבוצה מקצוענית.
בשנת 2013 הוקמה מחדש והייתה לקבוצה מקצוענית. בעונת 2014/2015 סיימה כסגנית אלופת הליגה השנייה והעפילה לראשונה בתולדותיה לליגת הכדורגל הלאומית של רוסיה. בעונת הבכורה, 2015/2016, סיימה במקום ה-13.
בעונת 2017/2018 ניצבה בסכנת ירידה לליגה השנייה, אך ניצלה בעקבות סירוב קבוצות מהליגה השנייה להעפיל לליגה הלאומית ונשארה בליגה, אך הוחלט על החלפת המאמן לקראת עונת 2018/2019. הקבוצה רשמה שיא שלילי בתולדות ליגת המשנה כשפתחה את העונה עם רצף שלילי של 8 הפסדים.
אוחזר מתוך "https://he.wikipedia.org/w/index.php?title=זניט-2_סנקט_פטרבורג&oldid=23775248"
דף זה נערך לאחרונה ב־20:22, 4 בספטמבר 2018.